# O Caire

*Iste articlo ye sobre una **ciudat que ye a capital d'Echipto**. Ta atros usos se veiga Caire (desambigación).*

|  |
| --- |
| **O Caireالقاهرة (*Al-Qāhira*)* |
| **Localidat d'Echipto** |
|

|  |
| --- |
|  |

 |
|  Anvista d'o Caire. |
| **Estau**  • Gubernación |  Echipto O Caire |
| **Superficie** | 214 km² |
| **Población**  • **Total** |  9 801 536 hab. (2023) |
| **Altaria**  • Meyana |  23 m. |
| **Codigo postal** | 11511–11668 |
| **Ríos** | Río Nilo |
| **Coordenadas** | 30° 2’39’’N31°14’ 8’’E |
| O Caire O Caire en Echipto |
| Web oficial |

**O Caire** u simplamnet **Caire** (القاهرة (*Al-Qāhira*), en arabe) ye una ciudat d'Echipto, capital d'o país y d'a gubernación d'o Caire. En arabe echipcio a ciudat se clama *Misr*, o nombre arabe ta o país d'Echipto.

A suya población yera de 7.947.121 habitants en o 2007 en una superficie de 214 km² y con una densidat de población de 37.136,08 hab/km².

O Caire fue establida en 969 dimpués d'a conquiesta d'o país por o Califato fatimí, ye situada a o canto d'o río Nilo, en as suyas dos marguins y en bellas mechanas. Fa parte d'a Organización d'as Ciudaz d'o Patrimonio d'a Humanidat.

## Toponimia

(القاهرة (*Al-Qāhira*) significa en arabe "o vitorioso". En "La Flor de las Ystorias d'Orient" parlan d'un "castiello de Cayre":

En todo el regno de Egipto no ha ciudat ni castiello ni otra fuerça sino la ciudat de Dria, qui es fuert bien murada et el **castiello de Cayre**, qui no es muyt fuert, et en aquel está...
En o "Libro del Trasoro" s'escribe en aragonés como *el Cayre*:

e **el Cayre** e Alixandría e muytas otras villas. E sabet que en Egipto es vna tierra que esta contra meydia e se estiende contra el sol ixiente, que deçaga ella es Europa e por de suso corre el rio de Njlla, yes a saber
Tamién trobamos *el Caire* en o "Libro d'as Marabillas d'o Mundo":

es assaber **el Caire**, car ailli es comunament el siege en vn bel castiello fuert et grant, assentado sobre una roqua. Et aqueill castiello ha siempre stantes quoando el soldan y es,...
antes es el ayre puro et limpio; por esto y ha ailli de buenos astrologos, car eillos non troban ninguna nuble qui los empasche. Item la cibdat del **Caire** es mas grande que la Babilonia: et esta assentada...
## Historia

*Ta mas detalles,* *veyer l'articlo **Historia d'o Caireveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
O Caire fue establida en l'anyo 969 dimpués d'a conquiesta d'o país por o Califato fatimí.

A ciudat fue conquiesta o 21 de chulio de 1798 por l'Exercito francés de Napoleón Bonaparte dimpués de redotar en a batalla d'as Piramides a os mamelucos.

## Esporte

Organizativament o Caire ye a seu de cuasi todas as federacions esportivas d'o país, o esporte mas popular, como en a resta d'o país, ye o fútbol. Tamién ye a siede de dos d'os clubs mas internacionalment y importants d'Africa, o Zamalek y l'Al-Ahly, entre que bi ha una gran rivalidat estando os partius que chugan entre éls os mas importants y populars escayecimientos esportivos en Echipto asinas como toda a rechión arabe africana. O Zamalek ye tradicionalment o club d'a clase alta y l'Al-Ahly d'as clases media y treballadora os d'os equipos han estau campions d'a Champions africana l'Al-Ahly seis vegatas y o Zamalek cinco.

### Instalacions esportivas

 O *Estadio Internacional d'o Caire*.
A instalación esportiva mas important ye o *Stad El-Qahira El-Dawly* (Estadio Internacional d'o Caire) un estadio polisportivo dedicau prencipalment a partius de fútbol que comparten os d'os millors clubs de fútbol d'a ciudat pa chugar como local. Tamién ye utilizau ta competicions d'atros esportes pues forma un complexo esportivo de muitas instalacions, tien una pista de atletismo en o perimetro d'o campo de fútbol, bels campos anexos ta ligas rechionals y un poliesportiu.

### Competicions esportivas

O Caire como gran ciudat d'Echipto y Africa ha estau seu d'escayecimientos esportivos importants entre os que cal destacar que fue seu d'a Copa d'Africa en a suya edición de 2006 y a Copa Mundial de Fútbol Sub-20 de 2009.

## Localidaz achirmanadas

* 1979:  Frankfurt d'o Main y Stuttgart (Alemanya).
* 1980:  Madrit (Espanya).
* 1982:  Nueva York (Estaus Unius).
* 1988:  Istambul (Turquía) y  Ammán (Jordania).
* 1989:  Ottawa (Canadá).
* 1990:  Tokio (Chapón) y  Pekín (China).
* 1992:  París (Francia).
* 1997:  Seúl (Corea d'o Sud) y  Xian (China).
* 1998:  Minsk (Belarrusia) y  Houston (Estaus Unius).
* 1999:  Ciudat de Mexico (Mexico).

## Vinclos externos

* Se veigan as imáchens de Commons sobre **O Cairo**.
* (ar) Pachina web oficial municipal.
* (en) Imáchens d'o Caire.